《送乡人南还》
明代·韩殷

禁城春色晓苍苍，遥见飞尘入建章。白首相知犹按剑，青春作伴好还乡。

万家废井生秋草，一片轻帆背夕阳。东道若逢相识问，故人今已赋长杨。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。